Den utsiktsløse krigen førte til Den fjerde republikks fall, med Charles de Gaulle tilbake ved makten. De Gaulle forsøkte først å vinne krigen, men innså snart at Algerie aldri kunne forbli fransk. I 1960 talte han åpent til fordel for selvbestemmelse for Algerie og organiserte en folkeavstemning om dette. Som et resultat forsøkte noen generaler i Alger et kupp og OAS innledet en veritabel serie med attentater og terrorangrep.